Document ID: 31996R2059

ΚΑΝΟΝΙΣΜΟΣ (ΕΚ) αριθ. 2059/96 ΤΗΣ ΕΠΙΤΡΟΠΗΣ της 28ης Οκτωβρίου 1996 για την αναβολή της εφαρμογής στη Σουηδία του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,
Εκτιμώντας:
ότι, σύμφωνα με το άρθρο 167 της πράξης προσχώρησης, η Σουηδία έλαβε μέτρα για να αναβληθεί έως την 1η Ιανουαρίου 1997 η εφαρμογή του κανονισμού (ΕΟΚ) αριθ. 1907/90 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 818/96 (2) 7
ότι η οικονομική κατάσταση του τομέα των αυγών στη Σουηδία μετά την προσχώρηση, καθώς και άλλοι παράγοντες όπως η προβλεπόμενη αναδιοργάνωση του σουηδικού συστήματος ελέγχου των τροφίμων, η αβεβαιότητα όσον αφορά τους μελλοντικούς κανόνες καλής διαβιώσεως και υγιεινής, έχουν καθυστερήσει τη μετάβαση από το υπάρχον σουηδικό καθεστώς κοινών προδιαγραφών εμπορίας για τα αυγά 7 ότι πρέπει να επιτραπεί στη Σουηδία να αναβάλει την εφαρμογή του κανονισμού (ΕΟΚ) αριθ. 1907/90 έως την 1η Ιανουαρίου 1998 σύμφωνα με το άρθρο 149 παράγραφος 1 της πράξης προσχώρησης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εφαρμογή του κανονισμού (ΕΟΚ) αριθ. 1907/90 για τα αυγά που παράγονται και διατίθενται στο εμπόριο στη Σουηδία αναβάλλεται έως την 1η Ιανουαρίου 1998.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Οκτωβρίου 1996.

Labels: 3
17
18